ประเทศเติร์กเมนิสถาน

เติร์กเมนิสถาน (; , ) เป็นประเทศในเอเชียกลาง มีพรมแดนติดกับคาซัคสถาน อุซเบกิสถาน ประเทศอัฟกานิสถาน อิหร่าน และมีชายฝั่งบนทะเลแคสเปียน โดยมีอาชกาบัตเป็นเมืองหลวงและเมืองที่ใหญ่ที่สุดของประเทศ มีประชากรในประเทศประมาณ 6 ล้านคน ซึ่งถือว่าน้อยที่สุดในเอเชียกลาง และมีประชากรเบาบางมากที่สุดในเอเชีย

เติร์กเมนิสถานเป็นทางแยกของอารยธรรมมานานนับศตวรรษ โดยเมิร์ฟเป็นหนึ่งในเมืองโอเอซิสที่เก่าแก่ที่สุดในเอเชียกลาง และเคยเป็นเมืองที่ใหญ่ที่สุดในโลก ในยุคกลาง เมิร์ฟถือเป็นหนึ่งในเมืองใหญ่ของโลกอิสลามและเป็นจุดหยุดสำคัญบนเส้นทางสายไหม ต่อมาถูกผนวกโดยจักรวรรดิรัสเซียใน ค.ศ. 1881 ซึ่งมีขบวนการต่อต้านบอลเชวิคในเอเชียกลาง ใน ค.ศ. 1925 เติร์กเมนิสถานกลายเป็นสาธารณรัฐสังคมนิยมโซเวียตเติร์กเมน สาธารณรัฐของสหภาพโซเวียต แล้วเป็นเอกราชหลังการล่มสลายของสหภาพโซเวียตใน ค.ศ. 1991

เติร์เมนิสถานมีก๊าซธรรมชาติสำรองขนาดใหญ่เป็นอันดับ 4 ของโลก โดยส่วนใหญ่อยู่ที่ทะเลทรายการากุมหรือทะเลทรายดำ จาก ค.ศ. 1993 ถึง 2017 พลเมืองในประเทศได้รับไฟฟ้า น้ำ และก๊าซธรรมชาติจากรัฐบาลโดยไม่คิดเงิน

ประเทศนี้ได้รับเสียงวิจารณ์อย่างมากจากสิทธิมนุษยชนที่ย่ำแย่ โดยปัญหาส่วนใหญ่คือการดูแลชนกลุ่มน้อย, เสรีภาพสื่อ และเสรีภาพทางศาสนา หลังเป็นเอกราชจากสหภาพโซเวียตใน ค.ศ. 1991 รัฐเอกราชเติร์กเมนิสถานถูกปกครองโดยผู้ปกคอรงเผด็จการสองคน ได้แก่ประธานาธิบดีตลอดชีพซาปาร์มือรัต นือยาซอว์ (มีอีกชื่อว่า ทืร์กเมนบาชือ หรือ "หัวหน้าของชาวเติร์กเมนทั้งปวง") จนกระทั่งเสียชีวิตใน ค.ศ. 2006 กูร์บันกูลือ เบร์ดือมูฮาเมดอว์กลายเป็นประธานาธิบดีใน ค.ศ. 2007 หลังชนะการเลือกตั้งที่ไม่เป็นประชาธิปไตย (เขาเคยดำรงตำแหน่งรองประธานาธิบดีและรักษาการประธานาธิบดี) การใช้บทลงโทษด้วยการประหารชีวิตถูกยกเลิกอย่างเป็นทางการในรัฐธรรมนูญฉบับปี 2008Turkmenistan's Constitution of 2008. constituteproject.org

 การแบ่งเขตการปกครอง 
ดูเพิ่มที่อำเภอของประเทศเติร์กเมนิสถานและ OpenStreetMap Wiki: Turkmenistan Geoname Changes

ประเทศเติร์กเมนิสถานแบ่งออกเป็น 5 จังหวัด () และ 1 เมืองหลวง () แต่ละจังหวัดแบ่งออกเป็นอำเภอ () ซึ่งอาจเป็นทั้งเทศมณฑลหรือเมือง ตามรายงานจากรัฐธรรมนูญเติร์กเมนิสถาน (มาตราที่ 16 ตามรัฐธรรมนูญฉบับปี 2008; มาตราที่ 47 ตามรัฐธรรมนูญฉบับปี 1992) บางเมืองมีสถานะ จังหวัด หรือ อำเภอ

250px| เขตการปกครอง  ISO 3166-2  เมืองหลัก  พื้นที่Statistical Yearbook of Turkmenistan 2000–2004, National Institute of State Statistics and Information of Turkmenistan, Ashgabat, 2005.  ประชากร (ค.ศ. 2022)  หมายเลข เมืองอาชกาบัต TM-S  อาชกาบัต    1,030,063  จังหวัดอาฮัล TM-A  แอเน็ว    886,845  1 จังหวัดบัลกัน TM-B  บัลกานาบัต    529,895  2 จังหวัดดาโชกุซ TM-D  ดาโชกุซ    1,550,354  3 จังหวัดเลบัป TM-L  ทืร์กเมนาบัต    1,447,298  4 จังหวัดมารือ TM-M  มารือ    1,613,386  5

 เศรษฐกิจ 
เศรษฐกิจหลักของเติร์กเมนิสถานอยู่บนพื้นฐานอุตสาหกรรมปิโตรเลียม ขณะที่อุตสาหกรรมอื่น ๆ ได้แก่ สิ่งทอและอาหาร พืชเศรษฐกิจที่สำคัญได้แก่ ฝ้ายและธัญพืช สัตว์เลี้ยงส่วนใหญ่เป็นปศุสัตว์ ได้แก่ แพะ โค และสัตว์ปีก

เติร์กเมนิสถานเป็นทางผ่านของท่อส่งน้ำมันสำคัญในเขตทะเลแคสเปียน สู่ทวีปยุโรป จีน เอเชียใต้ และมี ความสัมพันธ์อันดีกับรัสเซีย อิหร่าน อัฟกานิสถาน อินเดีย และปากีสถาน

ประชากรส่วนใหญ่ของประเทศยังคงเผชิญกับความยากจน การปกครองแบบเผด็จการและการแทรกแซงของรัฐในภาคเศรษฐกิจสำคัญ ๆ ได้ขัดขวางการปฏิรูปโครงสร้างที่จำเป็น ขัดขวางการเติบโตทางเศรษฐกิจในวงกว้าง และยับยั้งการลงทุนโดยตรงจากต่างประเทศ (FDI) นอกเหนือจากภาคอุตสาหกรรมไฮโดรคาร์บอน เติร์กเมนิสถานมีการพึ่งพาไฮโดรคาร์บอนในระดับสูง (90% ของการส่งออกและรายได้ของรัฐ) คะแนนเสรีภาพทางเศรษฐกิจของเติร์กเมนิสถานอยู่ที่ 47.1 ทำให้เศรษฐกิจของประเทศมีเสรีภาพมากที่สุดเป็นอันดับที่ 162 ในดัชนีเสรีภาพทางเศรษฐกิจ ปี 2025 คะแนนนี้เพิ่มขึ้น 0.8 จุดจากปีที่แล้ว และเติร์กเมนิสถานอยู่ในอันดับที่ 37 จาก 39 ประเทศในภูมิภาคเอเชียแปซิฟิก

 ด้านการค้ากับไทย 
มูลค่าการค้า รวม 1,840,000 ล้าน USD ไทยส่งออก 1,500,000 ล้าน USD นำเข้า 340,000 ล้าน USD จึงได้เปรียบดุลการค้า 1,160,000 ล้าน USD (ข้อมูลจากกระทรวงพาณิชย์ ปี 2561)

 ประชากร 
 ศาสนา 
ชาวเติร์กเมนส่วนใหญ่นับถือศาสนาอิสลาม 85% ศาสนาคริสต์ 10% ศาสนาบาไฮ ศาสนาโซโรอัสเตอร์ และไสยศาสตร์ 5%

 ภาษา 
เติร์กเมนิสถานเป็นภาษาราชการและมีการใช้ภาษารัสเซียอย่างกว้างขวาง

 อ้างอิง 

 อ่านเพิ่ม 



















 แหล่งข้อมูลอื่น 

 Turkmenistan. The World Factbook. Central Intelligence Agency.
 Modern Turkmenistan photos
 Turkmenistan at UCB Libraries GovPubs

 Turkmenistan profile from the BBC News

 OpenStreetMap online atlas of Turkmenistan
 OpenStreetMap wiki article on Turkmenistan

 Key Development Forecasts for Turkmenistan from International Futures
 รัฐบาล
 Turkmenistan government information portal
 Chief of State and Cabinet Members
 Tourism Committee of Turkmenistan
 อื่น ๆ
 "Chronicles of Turkmenistan". Publication of Turkmen Initiative for Human Rights.
 Official photo gallery from Turkmenistan and Ashgabat
 daily news and analysis in Turkish English and Turkmen 


ต
หมวดหมู่:รัฐและดินแดนที่ก่อตั้งในปี พ.ศ. 2534
หมวดหมู่:ประเทศในเอเชียกลาง
หมวดหมู่:รัฐในอดีตสหภาพโซเวียต
ต